Rehion ti O'Higgins

Ti Rehion ti Libertador General Bernardo O'Higgins (Espaniol: VI Región del Libertador General Bernardo O'Higgins panangibalikas: [liβeɾtaˈðoɾ xeneˈɾal βeɾˈnaɾðo oˈçiɣins]), kadawyan a maipangyababa iti Rehion ti O'Higgins, ket maysa kadagiti 15 nga umuna nga administratibo a pannakabingbingay ti Chile. Daytoy ket mabingbingay kadagiti tallo a probinsia ti Chile. Daytoy ket nanaganan a kas pammadayaw ken ni Bernardo O'Higgins Riquelme, maysa kadagiti nagpundar nga ama ti Chile. Ti Rehion ti Libertador General Bernardo O'Higgins ket mabeddengan iti laud babaen ti Taaw Pasipiko, iti daya babaen ti Republika ti Argentina, iti amianan babaen dagiti rehion ti Valparaíso ken Santiago Metropolitan, ken iti abagatan babaen ti Rehion ti Maule. Daytoy ket gumay-at iti agarup a pagabetan ti paralelo ti 33° 51′ ken 35° 01′ iti latitud itiabagatan, ken iti pagbaetan ti meridiano ti 70° 02′ longitud iti laud ken ti Taaw Pasipiko. Ti kapitolio ken kadakkelan a siudad ti rehion ket ti Rancagua. Ti maikadua a nangruna nga ili ket ti San Fernando. Dagiti nagibasaran Dagiti akinruar a silpo Opisial a website ti Región del Libertador General Bernardo O'Higgins Naiyarkibo 2007-07-18 iti Wayback Machine (iti Espaniol) Dagiti midia a mainaig iti Rehion ti O'Higgins iti Wikimedia Commons